الناس مع فيروس كورونا المستجد ولاو عكَزانين يقادو أمورهم الإدارية، وولاو مأجلين كلشي، وحتى اللي قرب يتإكسبيرا ليه البيرمي باقي معطل بسبب الوباء، وهذشي علاش كتابة الدولة المكلفة بالنقل خرجات تنبه الناس باش يبدلوه قبل ما يفوت الأجل. وفبلاغ ليها، قالت كتابة الدولة المكلفة بالنقل أن الناس اللي عندهم رخصة السياقة الإلكترونية مسلمة ف1 أكتوبر 2010 أو بعدو، أي قريب تدوز عليها 10 سنين، خاصهوم يبدلوها بعد 30 شتنبر 2020. لكن بالنسبة للناس اللي خداو البيرمي قبل هذ التاريخ، فهوما مامطالبينش بالتجديد ديالو، وهذشي حيت مازال القانون 52.05 ما دخل حيز التنفيذ، اللي كينص على تجديد البيرمي كل 10 سنين، كيف ما قال البلاغ 
اللي قريب يقدام ليه البيرمي خاصو يجددو قبل هاد التاريخ